151. löggjafarþing 2020–2021.

Þingskjal 1584 — 775. mál.

Frumvarp til laga

um breytingu á lögum um atvinnuleysistryggingar, nr. 54/2006,
og lögum um greiðslur til íþróttafélaga vegna launakostnaðar
og verktakagreiðslna á tímum kórónuveirufaraldurs,
nr. 155/2020 (framlenging úrræða o.fl.).

(Eftir 2. umræðu, 2. júní.)

I. KAFLI

Breyting á lögum um atvinnuleysistryggingar, nr. 54/2006.

1. gr.

Í stað orðanna þegar hann sækir um atvinnuleysistryggingar" í 5. mgr. 52. gr. laganna kemur: við starfslok hans eða þegar hann missir starf sitt að hluta, sbr. 17. gr.

2. gr.

Eftirfarandi breytingar verða á ákvæði til bráðabirgða XVIII í lögunum:

a.	Í stað dagsetningarinnar 1. október 2021" í 2. málsl. 1. mgr. kemur: 1. febrúar 2022.

b.	Í stað dagsetningarinnar 30. september 2021" í 2. mgr. kemur: 31. janúar 2022.

3. gr.

Við lögin bætist nýtt ákvæði til bráðabirgða, svohljóðandi:

Innan fjögurra vikna frá gildistöku þessa ákvæðis skal Vinnumálastofnun greiða þeim atvinnuleitanda sem hafði fengið greiddar atvinnuleysisbætur samfellt í 14 mánuði eða lengur hinn 1. maí 2021 og verið að fullu tryggður skv. III. eða IV. kafla á umræddum tíma sér
stakan 100.000 kr. styrk úr Atvinnuleysistryggingasjóði, enda hafi viðkomandi atvinnu
leitandi fengið greiddar atvinnuleysisbætur fyrir aprílmánuð 2021. Þrátt fyrir framangreint skal biðtími eftir atvinnuleysisbótum teljast með við útreikning á fjárhæð styrks, enda hafi viðkomandi atvinnuleitandi verið skráður án atvinnu hjá Vinnumálastofnun á fyrrnefndum biðtíma.

Hafi atvinnuleitandi fengið greiddar atvinnuleysisbætur samfellt í 14 mánuði eða lengur hinn 1. maí 2021 og verið tryggður hlutfallslega á umræddum tíma skal Vinnumálastofnun greiða honum hlutfallslegan styrk skv. 1. mgr. í samræmi við það tryggingahlutfall sem greiðslur atvinnuleysisbóta til hans á fyrrnefndu tímabili miðuðust við. Þrátt fyrir framan
greint skal biðtími eftir atvinnuleysisbótum teljast með við útreikning á fjárhæð styrks, enda hafi viðkomandi atvinnuleitandi verið skráður án atvinnu hjá Vinnumálastofnun á fyrrnefnd
um biðtíma.

II. KAFLI

Breyting á lögum um greiðslur til íþróttafélaga vegna launakostnaðar
og verktakagreiðslna á tímum kórónuveirufaraldurs, nr. 155/2020.

4. gr.

Í stað dagsetningarinnar 30. júní" í 1. gr. laganna kemur: 31. desember.

5. gr.

Í stað dagsetningarinnar 30. september 2021" í 1. málsl. 3. mgr. 7. gr. laganna kemur: 31. mars 2022.

6. gr.

Lög þessi öðlast þegar gildi.